Læs også : Kronprinsen hang ud med stjernerne to dage - og 5 andre ting du gik glip af på Smukfest

- Deres besøg er med til at styrke de bånd, der knytter Danmark og Færøerne sammen. Vore lande og vore folk, sagde lagmand Aksel V. Johannesen, der sluttede af med et rungede og nifoldigt hurra sammen med de fremmødte.

Kort efter ankomsten fik gæsterne en kort introduktion til færøsk kaproning i klubben Knørrur, hvor roere i blå trøjer stolt fremviste en stribe skinnende pokaler.

Læs også : SE HELE VIDEOEN Her tager kronprins Frederik fusen på tusindvis af måbende festivalgæster

Bagefter gik følget til halvøen Tinganes, der ligger midt i Tórshavns havn, hvor Landsstyret har hjemme i en rødmalet træbygning. Her bad Aksel V. Johannesen sine gæster forsyne sig fra et bord med mad og drikkevarer.

- Der er saft og vand til børnene, lød introduktionen, inden kronprinsparret ifølge programmet skulle hilse på Landsstyrets medlemmer.